CELEX: 32006R0208
Language: fi
Date: 2006-02-07 00:00:00
Title: Komission asetus (EY) N:o 208/2006, annettu  7 päivänä helmikuuta 2006 , Euroopan parlamentin ja neuvoston asetuksen (EY) N:o 1774/2002 liitteiden VI ja VIII muuttamisesta biokaasu- ja kompostointilaitoksia koskevien käsittelyvaatimusten ja lantaa koskevien vaatimusten osalta   (ETA:n kannalta merkityksellinen teksti)

8.2.2006   
            
            
               FI
            
            
               Euroopan unionin virallinen lehti
            
            
               L 36/25
            
         
      KOMISSION ASETUS (EY) N:o 208/2006,
   annettu 7 päivänä helmikuuta 2006,
   Euroopan parlamentin ja neuvoston asetuksen (EY) N:o 1774/2002 liitteiden VI ja VIII muuttamisesta biokaasu- ja kompostointilaitoksia koskevien käsittelyvaatimusten ja lantaa koskevien vaatimusten osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002 (1) ja erityisesti sen 32 artiklan 1 kohdan,
   sekä katsoo seuraavaa:
   
               (1)
            
            
               Asetuksella (EY) N:o 1774/2002 säädetään toimenpiteistä, joilla varmistetaan, että lanta ja siitä johdetut tuotteet käytetään tai hävitetään tavalla, joka ei aiheuta riskiä eläinten tai kansanterveydelle.
            
         
               (2)
            
            
               Asetuksen (EY) N:o 1774/2002 liitteessä VI olevassa II luvussa vahvistetaan eläimistä saatavia sivutuotteita käyttävien biokaasu- ja kompostointilaitosten hyväksymistä koskevat erityiset vaatimukset.
            
         
               (3)
            
            
               Euroopan elintarviketurvallisuusviranomainen antoi 7 päivänä syyskuuta 2005 lausunnon turvallisuudesta eläimistä saatavia sivutuotteita koskevien, biokaasuun ja kompostointiin liittyvien käsittelyvaatimusten biologisiin riskeihin nähden, ja lausunnon perusteella on aiheellista muuttaa asetuksen (EY) N:o 1774/2002 liitteessä VI oleva II luku siten, että käsittelyssä sallitaan muitakin parametreja.
            
         
               (4)
            
            
               Asetuksen (EY) N:o 1774/2002 liitteessä VIII olevassa III luvussa vahvistetaan lantaa, käsiteltyä lantaa ja käsiteltyjä lantatuotteita koskevat vaatimukset sekä lannan käsittelyä ja valvontaa koskevat parametrit, jotta lanta täyttäisi käsiteltyä lantaa ja käsiteltyjä lantatuotteita koskevat vaatimukset.
            
         
               (5)
            
            
               Euroopan elintarviketurvallisuusviranomaisen lannan lämpökäsittelyn bioturvallisuudesta 7 päivän syyskuuta 2005 antaman lausunnon perustella on aiheellista muuttaa liitteessä VIII olevan III luvun asiaa koskevat vaatimukset lausunnon huomioon ottamiseksi.
            
         
               (6)
            
            
               Asetus (EY) N:o 1774/2002 olisi siksi muutettava vastaavasti.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 1774/2002 liitteet VI ja VIII tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2006. Asetuksen (EY) N:o 1774/2002 liitteessä VI olevan II luvun C osan 13 a kohdan ja liitteessä VIII olevan III luvun II jakson A osan 5 kohdan c alakohdan vaatimuksia sovelletaan kuitenkin 1 päivästä tammikuuta 2007.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä helmikuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 273, 10.10.2002, s. 1. Asetus sellaisena kuin se on viimeksi muutettuna komission asetuksella (EY) N:o 416/2005 (EUVL L 66, 12.3.2005, s. 10).
   
      LIITE
      Muutetaan asetuksen (EY) N:o 1774/2002 liitteet VI ja VIII seuraavasti:
      
                  1)
               
               
                  Muutetaan liitteessä VI oleva II luku seuraavasti:
                  
                              a)
                           
                           
                              Korvataan A osan 1 ja 2 kohta seuraavasti:
                              
                                          ”1.
                                       
                                       
                                          Biokaasulaitoksissa on oltava
                                          
                                                      a)
                                                   
                                                   
                                                      pastörointi-/hygieniayksikkö, jota ei voida ohittaa ja jossa on
                                                      
                                                                  i)
                                                               
                                                               
                                                                  laitteet lämpötilan seuraamiseksi tosiaikaisesti;
                                                               
                                                            
                                                                  ii)
                                                               
                                                               
                                                                  tallentimet i alakohdassa tarkoitettujen mittaustulosten jatkuvaa kirjaamista varten; ja
                                                               
                                                            
                                                                  iii)
                                                               
                                                               
                                                                  asianmukainen turvajärjestelmä, joka estää liian alhaisen lämpötilan syntymisen;
                                                               
                                                            
                                                
                                                      b)
                                                   
                                                   
                                                      riittävät välineet ajoneuvojen ja säiliöiden puhdistamiseksi ja desinfioimiseksi niiden lähtiessä biokaasulaitoksesta.
                                                      Pastörointi-/hygieniayksikkö ei kuitenkaan ole pakollinen biokaasulaitoksille, jotka muuntavat ainoastaan
                                                      
                                                                  i)
                                                               
                                                               
                                                                  ensimmäisellä käsittelymenetelmällä käsiteltyjä eläimistä saatavia sivutuotteita;
                                                               
                                                            
                                                                  ii)
                                                               
                                                               
                                                                  luokkaan 3 kuuluvaa ainesta, jolle on tehty pastörointi-/hygieniakäsittely muualla; tai
                                                               
                                                            
                                                                  iii)
                                                               
                                                               
                                                                  eläimistä saatavia sivutuotteita, joita saa käyttää raaka-aineena ilman käsittelyä.
                                                               
                                                            Jos biokaasulaitos sijaitsee tiloissa, joissa tuotantoeläimiä pidetään, eikä laitoksessa käytetä ainoastaan kyseisistä eläimistä peräisin olevaa lantaa, laitoksen on sijaittava riittävän etäällä alueelta, jolla tällaisia eläimiä pidetään, ja laitoksen on joka tapauksessa oltava fyysisesti täysin erotettu kyseisistä eläimistä ja niiden rehusta ja alusista, tarvittaessa aitauksen avulla.
                                                   
                                                
                                    
                                          2.
                                       
                                       
                                          Kompostointilaitoksissa on oltava
                                          
                                                      a)
                                                   
                                                   
                                                      suljettu kompostointireaktori, jota ei voida ohittaa ja jossa on
                                                      
                                                                  i)
                                                               
                                                               
                                                                  laitteet lämpötilan seuraamiseksi tosiaikaisesti;
                                                               
                                                            
                                                                  ii)
                                                               
                                                               
                                                                  tallentimet i alakohdassa tarkoitettujen mittaustulosten tarvittaessa jatkuvaa kirjaamista varten; ja
                                                               
                                                            
                                                                  iii)
                                                               
                                                               
                                                                  asianmukainen turvajärjestelmä, joka estää liian alhaisen lämpötilan syntymisen;
                                                               
                                                            
                                                
                                                      b)
                                                   
                                                   
                                                      riittävät välineet käsittelemättömiä eläimistä saatavia sivutuotteita kuljettavien ajoneuvojen ja säiliöiden puhdistamiseksi ja desinfioimiseksi.
                                                      Muuntyyppisiä kompostointijärjestelmiä voidaan kuitenkin sallia, jos
                                                      
                                                                  i)
                                                               
                                                               
                                                                  niillä taataan riittävät toimenpiteet tuholaisten torjumiseksi;
                                                               
                                                            
                                                                  ii)
                                                               
                                                               
                                                                  niitä käytetään siten, että kaikki järjestelmässä oleva aines saavuttaa vaaditut aika- ja lämpötilaparametrit ja että parametreja seurataan tarvittaessa jatkuvasti;
                                                               
                                                            
                                                                  iii)
                                                               
                                                               
                                                                  ne täyttävät kaikki muut tässä asetuksessa säädetyt vaatimukset.
                                                               
                                                            Jos kompostointilaitos sijaitsee tiloissa, joissa tuotantoeläimiä pidetään, eikä laitoksessa käytetä ainoastaan kyseisistä eläimistä peräisin olevaa lantaa, laitoksen on sijaittava riittävän etäällä alueelta, jolla eläimiä pidetään, ja laitoksen on joka tapauksessa oltava fyysisesti täysin erotettu eläimistä ja niiden rehusta ja alusista, tarvittaessa aitauksen avulla.”.
                                                   
                                                
                                    
                        
                              b)
                           
                           
                              Korvataan B osan 11 kohta seuraavasti:
                              
                                          ”11.
                                       
                                       
                                          Mädätysjätteitä ja kompostia on käsiteltävä ja varastoitava biokaasu- tai kompostointilaitoksessa siten, ettei uudelleensaastuminen ole mahdollista.”.
                                       
                                    
                        
                              c)
                           
                           
                              Korvataan C osan 12 kohta seuraavasti:
                              
                                          ”12.
                                       
                                       
                                          Luokkaan 3 kuuluvan aineksen, jota käytetään raaka-aineena pastörointi-/hygieniayksiköllä varustetussa biokaasulaitoksessa, on täytettävä seuraavat vähimmäisvaatimukset:
                                          
                                                      a)
                                                   
                                                   
                                                      enimmäispartikkelikoko ennen yksikköön siirtymistä: 12 mm;
                                                   
                                                
                                                      b)
                                                   
                                                   
                                                      kaikkien ainesten vähimmäislämpötila yksikössä: 70 °C; ja
                                                   
                                                
                                                      c)
                                                   
                                                   
                                                      vähimmäisaika keskeytyksettä yksikössä: 60 minuuttia.
                                                   
                                                Luokkaan 3 kuuluvaa maitoa, ternimaitoa ja maitotuotteita saa kuitenkin käyttää raaka-aineina biokaasulaitoksessa ilman pastörointi-/hygieniakäsittelyä, jos toimivaltainen viranomainen katsoo, ettei niihin sisälly vakavaa tartuntataudin leviämisriskiä.”.
                                       
                                    
                        
                              d)
                           
                           
                              Korvataan C osan 13 kohta seuraavasti:
                              
                                          ”13.
                                       
                                       
                                          Luokkaan 3 kuuluvan aineksen, jota käytetään raaka-aineena kompostointilaitoksessa, on täytettävä seuraavat vähimmäisvaatimukset:
                                          
                                                      a)
                                                   
                                                   
                                                      enimmäispartikkelikoko ennen kompostointireaktoriin siirtymistä: 12 mm;
                                                   
                                                
                                                      b)
                                                   
                                                   
                                                      kaikkien ainesten vähimmäislämpötila reaktorissa: 70 °C; ja
                                                   
                                                
                                                      c)
                                                   
                                                   
                                                      vähimmäisaika reaktorissa 70 °C:ssa (kaikki aines): 60 minuuttia.”.
                                                   
                                                
                                    
                        
                              e)
                           
                           
                              Lisätään C osaan 13 a kohta seuraavasti:
                              
                                          ”13 a.
                                       
                                       
                                          Toimivaltainen viranomainen voi kuitenkin sallia muiden standardoitujen prosessiparametrien käyttämisen, jos hakija osoittaa, että niillä taataan biologisten riskien minimointi. Osoittamiseen on sisällyttävä validointi, joka on suoritettava a–f alakohtien mukaisesti:
                                          
                                                      a)
                                                   
                                                   
                                                      Mahdollisten vaarojen, myös lähtöaineiden vaikutusten, tunnistaminen ja analysointi, joka perustuu käsittelyvaatimusten täydelliseen määrittelyyn.
                                                   
                                                
                                                      b)
                                                   
                                                   
                                                      Riskinarviointi, jossa arvioidaan kuinka a alakohdassa tarkoitetut erityiset käsittelyvaatimukset käytännössä täytetään tavanomaisissa ja poikkeuksellisissa tilanteissa.
                                                   
                                                
                                                      c)
                                                   
                                                   
                                                      Aiotun prosessin validointi mittaamalla seuraavien elinkelpoisuuden/tarttuvuuden väheneminen:
                                                      
                                                                  i)
                                                               
                                                               
                                                                  endogeeniset indikaattoriorganismit prosessin aikana, jossa indikaattori
                                                                  
                                                                              —
                                                                           
                                                                           
                                                                              esiintyy jatkuvasti raaka-aineessa suurina määrinä,
                                                                           
                                                                        
                                                                              —
                                                                           
                                                                           
                                                                              ei ole vähemmän lämmönkestävä käsittelyn letaaleille osatekijöille, muttei myöskään merkittävästi vastustuskykyisempi kuin patogeenit, joiden valvontaan sitä käytetään,
                                                                           
                                                                        
                                                                              —
                                                                           
                                                                           
                                                                              on suhteellisen helppo ilmaista määrällisenä, tunnistaa ja vahvistaa;
                                                                           
                                                                        tai
                                                               
                                                            
                                                                  ii)
                                                               
                                                               
                                                                  hyvin kuvattu testiorganismi tai virus, altistamisen aikana, laitetaan soveltuvassa testauselimessä lähtöaineeseen.
                                                               
                                                            
                                                
                                                      d)
                                                   
                                                   
                                                      Edellä c alakohdassa tarkoitetun aiotun prosessin validoinnin on osoitettava, että käsittelyllä pystytään vähentämään kokonaisriskiä seuraavasti:
                                                      
                                                                  i)
                                                               
                                                               
                                                                  lämpö- ja kemiallisissa käsittelyissä seuraavasti:
                                                                  
                                                                              —
                                                                           
                                                                           
                                                                              bakteerien Enterococcus faecalis tai Salmonella Senftenberg (775W, H2S-negatiivinen) määrän väheneminen 5 log10,
                                                                           
                                                                        
                                                                              —
                                                                           
                                                                           
                                                                              lämpökestävien virusten, kuten parvoviruksen, infektiivisyystitterin väheneminen vähintään 3 log10, aina kun ne on todettu merkittäväksi vaaraksi;
                                                                           
                                                                        sekä
                                                               
                                                            
                                                                  ii)
                                                               
                                                               
                                                                  kemiallisten käsittelyjen osalta myös seuraavasti:
                                                                  
                                                                              —
                                                                           
                                                                           
                                                                              vastustuskykyisten loisten kuten ascaris sp.:n munien määrän väheneminen vähintään 99,9 prosentissa (3 log10) elinkelpoisista vaiheista.
                                                                           
                                                                        
                                                            
                                                
                                                      e)
                                                   
                                                   
                                                      Kattavan valvontaohjelman suunnittelu, johon kuuluvat c alakohdassa tarkoitetun prosessin toimivuuden valvontamenettelyt.
                                                   
                                                
                                                      f)
                                                   
                                                   
                                                      Toimenpiteet, joilla taataan valvontaohjelmassa vahvistettujen merkittävien prosessiparametrien jatkuva seuranta laitoksen ollessa toiminnassa.
                                                      Biokaasu- tai kompostointilaitoksissa käytettäviä prosessiparametreja koskevat yksityiskohtaiset tiedot ja muut kriittiset kohdat on talletettava ja säilytettävä siten, että omistaja, hoitaja tai hänen edustajansa ja toimivaltainen viranomainen voi valvoa kyseisen laitoksen toimintaa. Tiedot on annettava toimivaltaisen viranomaisen käyttöön sen pyynnöstä.
                                                      Tämän alakohdan nojalla sallittua prosessia koskevat tiedot on annettava komission käyttöön sen pyynnöstä.”.
                                                   
                                                
                                    
                        
                              f)
                           
                           
                              Korvataan C osan 14 kohdan b alakohta seuraavasti:
                              
                                          ”b)
                                       
                                       
                                          katsoo mädätysjätteiden ja kompostin olevan käsittelemätöntä ainesta.”.
                                       
                                    
                        
                              g)
                           
                           
                              Korvataan D osan 15 kohta seuraavasti:
                              
                                          ”15.
                                       
                                       
                                          Biokaasu- tai kompostointilaitoksessa käsittelyn aikana tai välittömästi käsittelyn jälkeen mädätysjätteistä tai kompostista käsittelyn valvomiseksi otettujen edustavien näytteiden on täytettävä seuraavat vaatimukset:
                                          
                                             Escherichia coli: n = 5, c = 1, m = 1 000, M = 5 000 1 grammassa;
                                          tai
                                          
                                             Enterococcaceae: n = 5, c = 1, m = 1 000, M = 5 000 1 grammassa;
                                          ja
                                          biokaasu- tai kompostointilaitoksessa varastoinnin aikana tai varastostaoton yhteydessä mädätysjätteistä tai kompostista otettujen edustavien näytteiden on täytettävä seuraavat vaatimukset:
                                          
                                             Salmonella: ei esiinny 25 grammassa: n = 5; c = 0; m = 0; M = 0
                                          jossa
                                          
                                                      n
                                                   
                                                   
                                                      =
                                                   
                                                   
                                                      testattavien näytteiden määrä;
                                                   
                                                
                                                      m
                                                   
                                                   
                                                      =
                                                   
                                                   
                                                      bakteerimäärän raja-arvo; tulosta pidetään hyväksyttävänä, mikäli bakteerimäärä kaikissa näytteissä on enintään m;
                                                   
                                                
                                                      M
                                                   
                                                   
                                                      =
                                                   
                                                   
                                                      bakteerien enimmäismäärä; tulosta on pidettävä epätyydyttävänä, mikäli bakteerien lukumäärä yhdessä tai useammassa näytteessä on vähintään M; ja
                                                   
                                                
                                                      c
                                                   
                                                   
                                                      =
                                                   
                                                   
                                                      sellaisten näytteiden lukumäärä, joissa bakteerien lukumäärät voivat olla m:n ja M:n välillä ja näytettä silti pidetään hyväksyttävänä, mikäli muiden näytteiden bakteerimäärät ovat enintään m.
                                                   
                                                Mädätysjätteet tai komposti, joka ei ole tässä luvussa asetettujen vaatimusten mukainen, käsitellään uudelleen, ja Salmonellan tapauksessa käsitellään tai hävitetään toimivaltaisen viranomaisen antamien ohjeiden mukaisesti.”.
                                       
                                    
                        
            
                  2)
               
               
                  Korvataan liitteessä VIII olevan III luvun II jakson A osan 5 kohta seuraavasti:
                  
                              ”5.
                           
                           
                              Käsitellyn lannan ja käsiteltyjen lantatuotteiden markkinoille saattamista koskevat seuraavat a–e alakohdassa asetetut edellytykset:
                              
                                          a)
                                       
                                       
                                          Niiden on tultava toimivaltaisen viranomaisen tämän asetuksen mukaisesti hyväksymästä teknisestä laitoksesta, biokaasulaitoksesta tai kompostointilaitoksesta.
                                       
                                    
                                          b)
                                       
                                       
                                          Niille on täytynyt tehdä lämpökäsittely vähintään 70 °C:ssa vähintään 60 minuutin ajan, ja niiden on oltava käsiteltyjä itiöiden ja myrkyllisten aineiden muodostuksen vähentämiseksi.
                                       
                                    
                                          c)
                                       
                                       
                                          Toimivaltainen viranomainen voi kuitenkin sallia muiden kuin b alakohdassa kuvattujen standardoitujen prosessiparametrien käyttämisen, jos hakija osoittaa, että niillä taataan biologisten riskien minimointi. Osoittamiseen on sisällyttävä validointi, joka on suoritettava seuraavasti:
                                          
                                                      i)
                                                   
                                                   
                                                      Mahdollisten vaarojen, myös syöttöaineiden vaikutusten, tunnistaminen ja analysointi, joka perustuu käsittelyvaatimusten täydelliseen määrittelyyn, sekä riskinarviointi, jossa arvioidaan kuinka erityiset käsittelyvaatimukset käytännössä täytetään tavanomaisissa ja poikkeuksellisissa tilanteissa.
                                                   
                                                
                                                      ii)
                                                   
                                                   
                                                      Aiotun prosessin validointi
                                                      
                                                                  ii-1)
                                                               
                                                               
                                                                  mittaamalla endogeenisten indikaattoriorganismien elinkelpoisuuden/tarttuvuuden väheneminen prosessin aikana, jossa indikaattori
                                                                  
                                                                              —
                                                                           
                                                                           
                                                                              esiintyy jatkuvasti raaka-aineessa suurina määrinä,
                                                                           
                                                                        
                                                                              —
                                                                           
                                                                           
                                                                              ei ole vähemmän lämmönkestävä käsittelyn letaaleille osatekijöille, muttei myöskään merkittävästi vastustuskykyisempi kuin patogeenit, joiden valvontaan sitä käytetään,
                                                                           
                                                                        
                                                                              —
                                                                           
                                                                           
                                                                              on suhteellisen helppo ilmaista määrällisenä, tunnistaa ja vahvistaa;
                                                                           
                                                                        tai
                                                               
                                                            
                                                                  ii-2)
                                                               
                                                               
                                                                  mittaamalla hyvin kuvatun testiorganismin tai viruksen, joka laitetaan soveltuvassa testauselimessä lähtöaineeseen, elinkelpoisuuden/tarttuvuuden väheneminen altistamisen aikana.
                                                               
                                                            
                                                
                                                      iii)
                                                   
                                                   
                                                      Edellä ii alakohdassa tarkoitetun validoinnin on osoitettava, että käsittelyllä pystytään vähentämään kokonaisriskiä seuraavasti:
                                                      
                                                                  —
                                                               
                                                               
                                                                  lämpö- ja kemiallisissa käsittelyissä Enterococcus faecalis -bakteerin määrän väheneminen vähintään 5 log10 ja lämpökestävien virusten, kuten parvoviruksen, infektiivisyystitterin väheneminen vähintään 3 log10, jos ne on todettu merkittäväksi vaaraksi;
                                                               
                                                            
                                                                  —
                                                               
                                                               
                                                                  kemiallisissa käsittelyissä myös vastustuskykyisten loisten kuten ascaris sp.:n munien määrän väheneminen vähintään 99,9 prosentissa (3 log10) elinkelpoisista vaiheista.
                                                               
                                                            
                                                
                                                      iv)
                                                   
                                                   
                                                      Kattavan valvontaohjelman suunnittelu, johon kuuluvat prosessin toimivuuden valvontamenettelyt.
                                                   
                                                
                                                      v)
                                                   
                                                   
                                                      Toimenpiteet, joilla taataan valvontaohjelmassa vahvistettujen merkittävien prosessiparametrien jatkuva seuranta laitoksen ollessa toiminnassa.
                                                   
                                                Laitoksessa käytettäviä prosessiparametreja koskevat yksityiskohtaiset tiedot ja muut kriittiset kohdat on talletettava ja säilytettävä siten, että omistaja, hoitaja tai hänen edustajansa ja toimivaltainen viranomainen voi valvoa kyseisen laitoksen toimintaa. Tiedot on annettava toimivaltaisen viranomaisen käyttöön sen pyynnöstä.
                                          Tämän alakohdan nojalla sallittua prosessia koskevat tiedot on annettava komission käyttöön sen pyynnöstä.
                                       
                                    
                                          d)
                                       
                                       
                                          Laitoksessa käsittelyn aikana tai välittömästi käsittelyn jälkeen lannasta käsittelyn valvomiseksi otettujen edustavien näytteiden on täytettävä seuraavat vaatimukset:
                                          
                                             Escherichia coli: n = 5, c = 5, m = 0, M = 1 000 1 grammassa;
                                          tai
                                          
                                             Enterococcaceae: n = 5, c = 5, m = 0, M = 1 000 1 grammassa;
                                          ja
                                          teknisessä, biokaasu- tai kompostointilaitoksessa varastoinnin aikana tai varastostaoton yhteydessä lannasta otettujen näytteiden on täytettävä seuraavat vaatimukset:
                                          
                                             Salmonella: ei esiinny 25 grammassa: n = 5; c = 0; m = 0; M = 0
                                          jossa
                                          
                                                      n
                                                   
                                                   
                                                      =
                                                   
                                                   
                                                      testattavien näytteiden määrä;
                                                   
                                                
                                                      m
                                                   
                                                   
                                                      =
                                                   
                                                   
                                                      bakteerimäärän raja-arvo; tulosta pidetään hyväksyttävänä, mikäli bakteerimäärä kaikissa näytteissä on enintään m;
                                                   
                                                
                                                      M
                                                   
                                                   
                                                      =
                                                   
                                                   
                                                      bakteerien enimmäismäärä; tulosta on pidettävä epätyydyttävänä, mikäli bakteerien lukumäärä yhdessä tai useammassa näytteessä on vähintään M; ja
                                                   
                                                
                                                      c
                                                   
                                                   
                                                      =
                                                   
                                                   
                                                      sellaisten näytteiden lukumäärä, joissa bakteerien lukumäärät voivat olla m:n ja M:n välillä ja näytettä silti pidetään hyväksyttävänä, mikäli muiden näytteiden bakteerimäärät ovat enintään m.
                                                   
                                                Käsiteltyä lantaa ja käsiteltyjä lantatuotteita, jotka eivät ole edellä mainittujen vaatimusten mukaisia, pidetään käsittelemättöminä.
                                       
                                    
                                          e)
                                       
                                       
                                          Ne on varastoitava tavalla, joka minimoi saastumisen tai toisen tartunnan ja kosteuden esiintymisen käsittelyn jälkeen. Siksi ne on varastoitava
                                          
                                                      i)
                                                   
                                                   
                                                      tiiviisti suljettuihin ja lämpöeristettyihin siiloihin; tai
                                                   
                                                
                                                      ii)
                                                   
                                                   
                                                      asiamukaisesti suljettuihin säkkeihin (muovisäkit tai suursäkit).”.